CELEX: 32008D0672
Language: lt
Date: 1218412800000
Title: 2008/672/EB: 2008 m. rugpjūčio 11 d. Komisijos sprendimas, kuriuo iš dalies keičiamos Bulgarijos ir Rumunijos stojimo akto VI priedo priedėlio nuostatos, taikomos tam tikroms Bulgarijos pieno perdirbimo įmonėms (pranešta dokumentu Nr. C(2008) 4269) (Tekstas svarbus EEE)

15.8.2008   
            
            
               LT
            
            
               Europos Sąjungos oficialusis leidinys
            
            
               L 220/27
            
         
      KOMISIJOS SPRENDIMAS
   
   2008 m. rugpjūčio 11 d.
   kuriuo iš dalies keičiamos Bulgarijos ir Rumunijos stojimo akto VI priedo priedėlio nuostatos, taikomos tam tikroms Bulgarijos pieno perdirbimo įmonėms
   (pranešta dokumentu Nr. C(2008) 4269)
   (Tekstas svarbus EEE)
   (2008/672/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Bulgarijos ir Rumunijos stojimo aktą, ypač į jo VI priedo 4 skyriaus B skirsnio f dalies pirmą pastraipą,
   kadangi:
   
               (1)
            
            
               Bulgarijos ir Rumunijos stojimo aktu Bulgarijai buvo suteiktas pereinamasis laikotarpis, per kurį tam tikros pieno perdirbimo įmonės turėjo užtikrinti, kad laikomasi 2004 m. balandžio 29 d. Europos Parlamento ir Tarybos reglamento (EB) Nr. 853/2004, nustatančio konkrečias gyvūninės kilmės maisto produktų higienos taisykles (1), nuostatų.
            
         
               (2)
            
            
               Stojimo akto VI priedo priedėlis buvo iš dalies pakeistas Komisijos sprendimais 2007/26/EB (2), 2007/689/EB (3), 2008/209/EB (4), 2008/331/EB (5) ir 2008/547/EB (6). Bulgarija pateikė garantijas, kad penkios pieno perdirbimo įmonės baigė modernizavimo procesą ir dabar visiškai atitinka Bendrijos teisės aktus. Šioms įmonėms leidžiama priimti ir perdirbti ES reikalavimų neatitinkantį žalią pieną, todėl jos turėtų būti įtrauktos į VI priedo priedėlio I skyriuje pateiktą sąrašą.
            
         
               (3)
            
            
               Viena pieno perdirbimo įmonė, šiuo metu įtraukta į Bendrijos teisės aktus atitinkančių įmonių sąrašą, dabar priims ir dviejose atskirose gamybos linijose perdirbs ES reikalavimus atitinkantį ir jų neatitinkantį žalią pieną. Todėl įmonė turėtų būti įtraukta į II skyriaus sąrašą. Kita pieno perdirbimo įmonė, šiuo metu įtraukta į II skyriaus sąrašą, priims ir perdirbs tik ES reikalavimus atitinkantį pieną. Todėl šią įmonę reikėtų išbraukti iš VI priedo priedėlio II skyriaus.
            
         
               (4)
            
            
               Todėl reikėtų atitinkamai iš dalies pakeisti Bulgarijos ir Rumunijos stojimo akto VI priedo priedėlį.
            
         
               (5)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Bulgarijos ir Rumunijos stojimo akto VI priedo priedėlis iš dalies keičiamas pagal šio sprendimo priedą.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2008 m. rugpjūčio 11 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 139, 2004 4 30, p. 55. Reglamentas su paskutiniais pakeitimais, padarytais Komisijos reglamentu (EB) Nr. 1243/2007 (OL L 281, 2007 10 25, p. 8).
   
      (2)  OL L 8, 2007 1 13, p. 35.
   
      (3)  OL L 282, 2007 10 26, p. 60.
   
      (4)  OL L 65, 2008 3 8, p. 18.
   
      (5)  OL L 114, 2008 4 26, p. 97.
   
      (6)  OL L 176, 2008 7 4, p. 11.
   
      PRIEDAS
      Bulgarijos ir Rumunijos stojimo akto VI priedo priedėlis iš dalies keičiamas taip:
      
                  1)
               
               
                  Į I skyrių įtraukiami šie įrašai:
                  
                              „Nr.
                           
                           
                              Veterinarinis Nr.
                           
                           
                              Įmonės pavadinimas
                           
                           
                              Miestas / gatvė arba gyvenvietė / regionas
                           
                        
                              2.
                           
                           
                              BG 2012022
                           
                           
                              „Bratya Zafirovi“ OOD
                           
                           
                              
                                          gr. Sliven
                                       
                                    
                                          Promishlena zona Zapad
                                       
                                    
                        
                              3.
                           
                           
                              0112014
                           
                           
                              ET „Veles-Kostadin Velev“
                           
                           
                              
                                          gr. Razlog
                                       
                                    
                                          ul.„Golak“ 14
                                       
                                    
                        
                              4.
                           
                           
                              1512003
                           
                           
                              „Mandra-1“ OOD
                           
                           
                              
                                          s. Tranchovitsa,
                                       
                                    
                                          obsht. Levski
                                       
                                    
                        
                              5.
                           
                           
                              2312041
                           
                           
                              „Danim-D.Stoyanov“ EOOD
                           
                           
                              
                                          gr. Elin Pelin
                                       
                                    
                                          m-st Mansarovo
                                       
                                    
                        
                              6.
                           
                           
                              2712010
                           
                           
                              „Kamadzhiev-milk“ EOOD
                           
                           
                              
                                          s. Kriva reka
                                       
                                    
                                          obsht.N.Kozlevo“
                                       
                                    
                        
            
                  2)
               
               
                  II skyrius iš dalies keičiamas taip:
                  
                              a)
                           
                           
                              išbraukiamas šis įrašas:
                              
                                          
                                                      „6.
                                                   
                                                   
                                                      BG 1612011
                                                   
                                                
                                       
                                          „Em Dzhey Deriz“ EOOD
                                       
                                       
                                          
                                                      gr. Karlovo
                                                   
                                                
                                                      bul. „Osvobozhdenie“ 69“
                                                   
                                                
                                    
                        
                              b)
                           
                           
                              įterpiamas šis įrašas:
                              
                                          
                                                      „14.
                                                   
                                                   
                                                      BG 1212001
                                                   
                                                
                                       
                                          „S i S – 7“ EOOD
                                       
                                       
                                          
                                                      gr. Montana
                                                   
                                                
                                                      „Vrachansko shose“ 1“